ఈవీవీ జయంతి సందర్భంగా  మేడమీద అబ్బాయి ఫస్ట్‌లుక్ విడుదల!
Highlights
ఈవీవీ జయంతి సందర్భంగా  మేడమీద అబ్బాయి ఫస్ట్‌లుక్ విడుదల! 
ఈ రొమాంటిక్ కామెడీ థ్రిల్లర్‌  లో స్క్రీన్‌ప్లే హైలైట్ గా నిలుస్తుందంటున్న మేకర్స్
ఒక్క పాట మినహా షూటింగ్ అంతా పూర్తి చేసుకున్న మేడ మీద అబ్బాయి
కామెడీ చిత్రాల కథానాయకుడు అల్లరి నరేష్  నటిస్తున్న తాజా చిత్రం మేడమీద అబ్బాయి జాహ్నవి ఫిల్మ్స్ పతాకంపై బొప్పన చంద్రశేఖర్ నిర్మిస్తున్నారు. నిఖిల విమల్ కథానాయిక. జి.ప్రజిత్ దర్శకత్వం వహిస్తున్నారు. ఒక్క పాట మినహా చిత్రీకరణను పూర్తిచేసుకున్న ఈ చిత్రం ఫస్ట్‌లుక్‌ను  ప్రముఖ దర్శకుడు స్వర్గీయ ఈవీవీ సత్యనారాయణ జయంతి సందర్భంగా శనివారం (జూన్ 10న) విడుదల చేశారు.  
 
ఈ సందర్భంగా నిర్మాత చిత్ర విశేషాలను తెలియజేస్తూ  నవ్యమైన కథ కథనాలతో దర్శకుడు చిత్రాన్ని చక్కగా రూపొందిస్తున్నాడు.  గమ్యం శంభో శివ శంభో తర్వాత అలాంటి శక్తివంతమైన కథతో నరేష్ చేస్తున్న చిత్రమిది.   రొమాంటిక్ కామెడీ థ్రిల్లర్‌గా రూపొందుతున్న ఈ చిత్రంలో స్క్రీన్‌ప్లే హైలైట్‌గా వుంటుంది. థ్రిల్లింగ్ అంశాలు వుంటూనే  నరేష్ శైలి వినోదం వుంటుంది. నరేష్‌ను కొత్త కథలో చూడాలనుకునే వారికి ఈ సినిమాతో ఆ లోటు తీరిపోతుంది. నేడు స్వర్గీయ ఈవీవీ జయంతి సందర్భంగా ఫస్ట్‌లుక్‌ను విడుదల చేశాం. నరేష్ కేరీర్‌లో మరపురాని చిత్రంగా ఇది నిలిచిపోతుందనే నమ్మకం వుంది.  బ్యాలెన్స్ పాటను త్వరలోనే పూరిచేసి జూలైలో చిత్రాన్ని విడుదల చేయడానికి సన్నాహాలు చేస్తున్నాం.    అని  తెలిపారు.
 
అవసరాల శ్రీనివాస్, జయప్రకాష్, తులసి, సుధ, సత్యం రాజేష్, మధునందన్, జబర్దస్త్ ఆది, పద్మ జయంతి, రవిప్రకాష్, వెన్నెల రామారావు తదితరులు నటిస్తున్న ఈ చిత్రానికి మాటలు: చంద్రశేఖర్ (పిల్ల జమీందార్ ఫేమ్), సినిమాటోగ్రఫీ: ఉన్ని ఎస్ కుమార్, సంగీతం: షాన్ రెహమాన్, ఆర్ట్: రాజీవ్ నాయర్, ఎడిటర్: నందమూరి హరి, ఎగ్జిక్యూటివ్ నిర్మాత: ఎం.ఎస్.కుమార్, సమర్పణ:  శ్రీమతి నీలిమ, నిర్మాత: బొప్పన చంద్రశేఖర్, స్క్రీన్‌ప్లే, దర్శకత్వం: జి.ప్రజిత్.
Last Updated 25, Mar 2018, 11:59 PM IST